
PROJEKTS uz 07.10.2026.
vēlamais datums izskatīšanai Finanšu komitējā: 21.10.2026.
domē: 29.10.2026.
sagatavotājs un ziņotājs: Nadežda Rubina

	LĒMUMS	
Ādažos, Ādažu novadā
				
2026. gada 29. oktobrī 					Nr.«DOKREGNUMURS»

Par iznomātās platības precizēšanu pašvaldības ūdenstilpei “Vējupe” Ādažos

Ādažu novada pašvaldības dome izskatīja pašvaldības zemesgabalu Ādažos nomnieka SIA "PROMOBIUS" (reģ. Nr. 40003640509 (turpmāk – Nomnieks)) 30.09.2026. iesniegumu (reģ. ar Nr. ĀNP/1-11-1/26/5975) ar lūgumu samazināt ūdenstilpes “Vējupe” nomāto platību no 6800 m2 uz 230 m2, nosakot to atbilstoši faktiski izmantojamai ūdenstilpes ūdens virsmas platībai, ieskaitot aizsargzonu (buferzonu) ap konstrukcijām 1 m platumā. 
Nomātajās teritorijās Nomnieks vasaras sezonā sniedz veikborda un citus ūdenssporta pakalpojumus un uztur ar to saistītu infrastruktūru.
Nomnieka lūgums platības pārskatīšanai balstās uz šādiem apsvērumiem un aprēķiniem:
A. Vējupes ūdens laukuma nomas platība 6800 m² neatbilst Nomnieka faktiskajai aizņemtajai un izmantotajai ūdens virsmas platībai un starptautiskajai praksei rekreācijas un sporta būvju platības aprēķināšanā. Nomātā platība tika aprēķināta kā viss ūdens koridors, taču faktiski ūdenstilpe netiek fiziski bloķēta vai apbūvēta šādā apjomā.
B. Saskaņā ar Eiropas valstu (Vācija, Nīderlande) praksi nomas maksa par ūdens virsmu tiek aprēķināta tikai par faktisko iekārtu nospiedumu un to tiešo drošības buferzonu (1-2,5 m platumā), balstoties uz spēkā esošajiem starptautiskajiem un Eiropas standartiem. 
C. Gaisa trošu līnija (170 m), kas ir vilkmes sistēmas pamatā, netiek ieskaitīta ūdens virsmas apbūvē, jo tā atrodas virs ūdens līmeņa un neierobežo ūdenstilpes faktisko izmantošanu un ekosistēmas funkcijas.
D. Faktiskā konstrukciju aizņemtā laukuma summa ir 230 m², ko veido konstrukciju platība – četras veikparka konstrukcijas, krasta piestātne un pontons – 86 m² platībā, kā arī drošības zona ap tām – 144 m² platībā.
E. Nomātā ūdens virsma tiek izmantota līdz 4 mēnešiem gadā, dažas stundas dienā.
Izvērtējot ar iesniegumu saistītos apstākļus un pašvaldības rīcībā esošo informāciju, tika konstatēts:
1) Ar 02.06.2022. līgumu Nr. JUR 2022-06/632 “Par nekustamā īpašuma daļas nomu” (turpmāk – Līgums), Nomniekam ir piešķirtas nomā pašvaldības ūdenstilpes “Vējupe” daļa un zemesgabala Vējupes ielā 2, Ādažos, Ādažu nov., daļas:
	
Zemes vienības adrese vai nosaukums

	Zemes vienības kadastra apzīmējums un platība
	Iznomātā zemes vienības daļa, ha
	Nomas maksas apmērs līdz 2026. gadam
	Nomas maksas apmērs no 12.03.2026.

	1.Vējupes iela 2, Ādaži, Ādažu nov. (īpašuma nosaukums “Vējpriedes”)

2. zemes vienība bez adreses (īpašuma nosaukums “Ūdenskrātuve Vējupe”)

	80440080203
2,3 ha
	80 m2
	1200 euro gadā
	1637,00 euro gadā

	
	80440080210
21,95 ha

	6800 m2
	
	


2) Lemjot par Līguma termiņa pagarināšanu 2025. gadā (22.12.2025. lēmums Nr. 516 “Par nomas termiņa pagarināšanu veikparka darbībai Vējupē, Ādažos”), atbilstoši normatīvo aktu prasībām tika pārskatīta arī nomas maksa. Sertificēts vērtētājs ir noteicis nomas maksu 1637,00 euro gadā (bez PVN), un sākot ar 12.03.2026. šo summu veido: 
2.1. ūdenstilpes “Vējupe”, Ādažos, Ādažu nov. (zemes vienības kadastra apzīmējums 80440080210) daļas 0,68 ha platībā nomas maksa – 0,02 euro mēnesī par 1 m2 zemes, tas ir, 136,00 euro mēnesī, kas ir 1632,00 euro gadā un
2.2. zemes vienības Vējupes ielā 2, Ādažos, Ādažu nov. (zemes vienības kadastra apzīmējums 80440080203) daļas 0,008 ha platībā nomas maksa – 5,00 euro gadā.
3) [bookmark: bkm14]Nomnieks ir labticīgi pildījis ar Līgumu uzņemtās saistības – teritorija tiek izmantota atbilstoši Līguma nosacījumiem, nomas maksas un citu maksājumu parādu nav. 
4) Starp pašvaldību kā iznomātāju un Nomnieku 02.02.2011. ir noslēgts vēl viens zemes nomas līgums Nr. JUR 2011-02/60 par pašvaldības zemesgabala Attekas ielā 6A, Ādažos, nomu Nomniekam piederošas inventāra ēkas uzturēšanai. Ar pašvaldības domes 22.12.2025. lēmumu Nr. 515 “Par nomas līguma termiņa pagarināšanu ūdenssporta inventāra ēkai Attekas ielā 6A, Ādažos” ir pagarināts nomas līguma termiņš līdz 31.12.2031. Vienlaikus lēmuma nolemjošās daļas 4.3. apakšpunkts uzliek Nomniekam pienākumu ne vēlāk kā līdz 31.10.2026. aktualizēt valsts informācijas sistēmās tam piederošās ēkas – pārvietojamās pirts - inventāra nomas mājiņas, ar adresi: Attekas iela 6A, Ādaži, Ādažu nov. (ēkas kadastra apzīmējums 80440070384001) galveno lietošanas veidu - “kūtis ar kopējo platību līdz 60 m2 (ieskaitot), saimniecības ēkas, pagrabi un sabiedriskās tualetes” (kods 12740201) – kas pašlaik neatbilst ēkas faktiskajai izmantošanai, jo ēka tiek izmantota komercdarbībai (pakalpojumu sniegšanai), kā arī statusu – jo īslaicīgas lietošanas būvēm ekspluatācijas laiks nevar pārsniegt 10 gadus. Atbilstoši Nekustamā īpašuma valsts kadastra informācijas sistēmas datiem uz 07.10.2026. minētais pienākums nav izpildīts un informācija valsts sistēmās nav aktualizēta.
Nomnieka komercdarbību ietekmē laikapstākļi un ūdens līmenis “Vējupē” – kad tas ir par   augstu, nav iespējams izmantot veikborda trasi. Ūdenssporta parka darbība veicina novada iedzīvotāju un viesu aktīvo dzīves veidu un daudzveidīgas brīvā laika pavadīšanas iespējas. 
Domes vērtējumā līdz šim iznomātās ūdens virsmas platība ir bijusi noteiktā formāli kā koridors ap konstrukcijām visas Vējupes platumā apstākļos, kad platībai nebija tiešas saistības ar nomas maksas apmēru. Līdz ar to Nomnieka priekšlikums precizēt nomāto platību atbilstoši iesniegtajam aprēķinam ir samērīgs un atbilst informācijai publiskajās kartēs, kas ļauj aptuveni noteikt konstrukciju aizņemto platību uz ūdens.
Pamatojoties uz vērtētāja 2026. gadā noteikto nomas maksas aprēķinu par platību 1 m2 mēnesī, ir iespējams noteikt nomas maksas apmēru precizētai iznomātajai platībai, neveicot nomas maksas pārskatīšanu. Nomas maksa sastādīs 57,20 euro gadā:
· ūdenstilpes “Vējupe”, Ādažos, Ādažu nov. (zemes vienības kadastra apzīmējums 80440080210) daļas 0,023 ha platībā nomas maksa – 0,02 euro mēnesī par 1 m2 zemes, tas ir, 4,60 euro mēnesī, kas ir 55,20 euro gadā un
· zemes vienības Vējupes ielā 2, Ādažos, Ādažu nov. (zemes vienības kadastra apzīmējums 80440080203) daļas 0,008 ha platībā nomas maksa – 5,00 euro gadā.
Pamatojoties uz Pašvaldību likuma 4. panta pirmās daļas 7. punktu, 10. panta pirmās daļas 16. un 21. punktu, Civillikuma 1402. un 2112. pantu, Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 8.2. apakšpunktu, kā arī domes Finanšu komitejas 21.10.2026. atzinumu, Ādažu novada pašvaldības dome
NOLEMJ:
1. Grozīt starp Ādažu novada pašvaldību un SIA “Promobius” (reģistrācijas numurs 40003640509, juridiskā adrese: Attekas iela 6A, Ādaži, Ādažu nov.) 02.06.2022. līgumu Nr. JUR 2022-06/632 “Par nekustamā īpašuma daļas nomu” par ūdenstilpes “Vējupe” (zemes vienības kadastra apzīmējums 80440080210) un zemesgabala Vējupes iela 2, Ādaži, Ādažu nov. (zemes vienības kadastra apzīmējums 80440080203), daļu nomu ūdenssporta organizēšanai: 
1.1.  aizstāt līguma 1.1.1. apakšpunktā skaitli “0,68” ar skaitli “0,023”;
1.2.  aktualizēt līguma grafisko pielikumu saskaņā ar šī lēmuma grafisko pielikumu.
2. Pašvaldības Centrālās pārvaldes:
2.1. Juridiskajai un iepirkumu nodaļai viena mēneša laikā pēc šī lēmuma pieņemšanas sagatavot vienošanās projektu šī lēmuma 1. punkta izpildei, tajā paredzot, ka vienošanās piemērojama ar tās abpusējas parakstīšanas dienu;
2.2. Grāmatvedības nodaļai veikt nekustamā īpašuma nodokļa un nomas maksas aprēķinu uzskaiti un maksājumu kontroli par 1. punktā minētām zemes vienību daļām;
2.3. Nekustamā īpašuma nodaļai un Sabiedrisko attiecību nodaļai aktualizēt pašvaldības tīmekļvietnē adazunovads.lv un datubāzēs informāciju par iznomātām platībām un nomas maksām tiklīdz tiks noslēgta lēmuma 2.1. apakšpunktā minēta vienošanās.
3. [bookmark: _Hlk212551466]Pašvaldības izpilddirektora vietniecei parakstīt 1. punktā noteikto vienošanos un veikt lēmuma izpildes kontroli.


Pašvaldības domes priekšsēdētājs 						G. Miglāns


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
@ - NĪN, GRN, JIN, IDRV, ADN,
SIA “Promobius” 40003640509 uz e-adresi

Nadežda Rubina, 28776519

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




